Sloping van Bank of Lisbon-gebou beloop miljoene rande | Maroela Media
Die Bank of Lisbon-gebou word in puin gelê. (Foto: Karen Sandison/ANA)
Die sloping van die Bank of Lisbon-gebou het die Stad Johannesburg tot dusver R90 miljoen gekos.
Die gebou van 22 verdiepings in die Johannesburgse middestad is Sondagoggend in minder as 30 sekondes in puin gelê terwyl duisende mense toegekyk het hoe die gebou deur 'n digte stofwolk verswelg word.
Tasneem Motara, LUR van infrastruktuurontwikkeling in Gauteng, sê kenners meen dié sloping was een van die moeilikste nóg om te doen. Sowat 2 000 mense is vooraf uit omliggende geboue ontruim voordat 894 kg plofstof gebruik is om die gebou te laat inplof.
Volgens Motara het die departement R140 miljoen daarvoor begroot waarvan R90 miljoen reeds gebruik is.
"Dit bring ons aan die einde van 'n era. Daar was geen skade aan [ander] eiendom nie en niemand is beseer nie," het sy gesê. Die departement beplan om 'n nuwe gebou daar op te rig wat die Gautengse wetgewer se departemente sal huisves.
'n Strukturele evaluering het bevind die gebou het groot strukturele skade gedurende die brand opgedoen. Luidens 'n verslag het tien van die gebou se 22 verdiepings sedertdien nie meer aan veiligheidsregulasies voldoen nie.
Bank of Lisbon Johannesburg
R90 miljoen is nie baie nie. As dit van die ANC afgehang het, sou hulle die ou metode gebruik het. Dan kan hulle vir hulle kaders werk gee en biljoene rande vra want dit sal dan jare duur.